Оқу – білім бұлағы.

Жаңа жұлдыз жалпы білім беру орта мектебінде «Оқу – білім бұлағы» тақырыбында апталық өткізілді. Апталық жоспары әдістемелік бірлестік отырысында талқыланып, құрылды.

 Апталықтың мақсаты:«Жаңа инновациялық ақпараттық технологияларды пайдалана отырып, оқушылардың шығармашылық қабілеттерін дамыту». Оқу үдерісін жетілдірумен қатар баланың шығармашылық, жас және жеке ерекшеліктерін ескере отыра, рухани-адамгершілік, эмоционалдық және дене дамуын қамтамасыз ету керек. Сол себепті де бастауыш сынып мұғалімдері апталық жоспарын құра отыра, алдына келесі міндеттер қойды:

 - оқушының оқуға деген оң мотивациясын қалыптастыру;

 - сабақ және сыныптан тыс шараларды қызықты өткізу формаларын қолдана отыра, барлық балаларды оқу және тәрбие үдерісіне тарту.

- оқушылардың танымдық әрекеттерін жандандыру;

- оқушылардың  пәндерге қызығушылықтарын жетілдіру;

- шығармашылық қабілеттерін дамытуға көмектесу;

- дарынды оқушыларды анықтау;

- тапсырылған іске деген жауапкершілікті, ұйымда жұмыс істей білуді   қалыптастыру, әлемге деген өнегелік, эстетикалық қарым-қатынысқа тәрбиелеу;

- мұғалімдердің заманауи педагогикалық технологияларға деген қызығушылықтарын көтеру.

 Апталық басталғанда оқушылар жоспар бойынша апталық барысымен таныстырылды. « **ЭКО****boom»** жобасы бойынша балалар қолданылған батарейкалар мен пластикалық бөтелкелерді тиісті қорапқа салып, апта бойынша жинады. Жиналған заттарды жоба бойынша оқушылар күрекпен жерді қазып, көміп тастады. Себебі оларды өртеуге , лақтырып тастауға болмайды. Жоспар бойынша 1 сыныпта Шакутова Ж.Т. математика пәнінен «Жазық фигуралардың модельдері», 2 сыныпта Канапина А.К. математика пәнінен «Бір және екі амалмен орындалатын есептер», 3 сыныпта Мустафина М.К. жаратылыстану пәнінен «Омыртқалы және омыртқасыз жануарлар», 4 сыныпта Шамбулова Ш.Б. қазақ тілі пәнінен «Сөз тіркесі» тақырыбына ашық сабақ берді. Бастауыш сынып мұғалімдері 1 – 4 сыныптар арасында «Алғырлар мен тапқырлар» тақырыбына интелектуалды ойын сайысын өткізді. Ол сайыста балалар бастауыш сатыда алған білімдерін ортаға салып, сұрақтарға нақты жауаптар қайтару арқылы өз білімдерін көрсетті. «Бөбек» шағын орталығының тәрбиешілері Исенова Б.Т. «Ертегі еліне саяхат», Молдабаева А.А. «Сүйікті ойыншығым» тақырыбында, мектепалды даярлық топ тәрбиешісі Орынтаева Ж.Д. «Фигуралар тізбегі» тақырыбына ашық сабақ берді. Апталық барысында Рухани Жаңғыру бағдарламасы аясында ««Ел жүрегі – Астана» тақырыбында сурет сайысы өткізіліп, бастауыш сынып оқушылары белсене қатысты. Сайыс қорытындысы бойынша жүлделі орынға ие болған оқушылар сыйлықтармен марапатталды. «Бастауыштар апталығы» тақырыбына қабырға газеті шығарылып, балаларға ойлау қабілеттерін дамытуға арналған ребустар шешілді. Апталықта өткізілген ашық сабақтарға өзара тәжірибе алмасу мақсатында басқа мұғалімдер қатысып, сабақ соңында өткізілген сабақты талқылады. Апталыққа бастауыш сынып оқушылары жауапкершілікпен, белсенді қатысты. Апталық жоспардағыдай атқарылып, алға қойылған міндеттер орындалды.

Жаңа жұлдыз ауылының ЖББОМ

бастауыш сынып мұғалімі

Шакутова Ж.Т.